Tostemp è auut era presentida de qué aguesta vielha mos auie d’amiar mala sòrt damb es sues oracions plan longues e es sues guardades tant astutes!” Mès Erós-Beròi interrompec ara sua mair entà preguntar: “A quina ora exactament a gessut Erosa-Beròia?” E era mair responec: “Aguest maitin, d’ora, dempús d’auer partit tu entath mercat.” E Erós-Beròi exclamèc: “Ja ves, mair mia, de qué mos servís cambiar es nòsti costums e autrejar as nòstes hemnes libertats que d’eres non saben se qué hèr, e que les seràn funèstes.